**ISKRA MEHANIZMI, D.O.O.**

**Zgornji Brnik 400, 4210 Brnik-Aerodrom,**

matična številka: 6025498000,

davčna številka: SI 68232845,

ki jo zastopa **direktor, dr. Marjan Pogačnik** (v nadaljevanju: Iskra Mehanizmi, d.o.o.)

in

**Družba**

**Naslov**

matična številka:

davčna številka:

ki jo zastopa **Funkcija in ime zastopnika** (v nadaljevanju: ali»druga stranka«)

sklepata

**POGODBO O VAROVANJU ZAUPNIH PODATKOV ŠT.**

1. **UVODNE DOLOČBE**
   1. Pogodbeni stranki sklepata to pogodbo zaradi potreb izmenjave zaupnih podatkov, z namenom določiti medsebojne pravice in obveznosti pri varovanju zaupnih podatkov.
2. **POJMI**
   1. Prejemnik: Stranka, ki je naslovnik oziroma prejemnik informacij, ki so zaupni podatki po tem dogovorom.
   2. Pošiljatelj: Stranka, ki sporoča oziroma pošilja informacije, ki so zaupni podatki v skladu s tem dogovorom.
   3. Zaupni podatki so vsi podatki, razkriti posredno ali neposredno, ne glede na način posredovanja, ki se nanašajo na znanstveno, tehnično, poslovno, strateško, marketinško in drugo znanje, industrijsko oblikovanje, načrti in risbe, sheme, ali kakršnakoli drug podatek, tudi imena in kontakti kupcev, strank, ki bodo med pogodbenima strankama izmenjani na podlagi te pogodbe. Pogodbeni stranki sta soglasni, da je zaupen podatek tudi podatek, katerega zaupnost izhaja iz same narave sporočenih podatkov in je to Prejemniku znano ali pa bi mu moralo biti znano.
   4. Povezane osebe so pravne osebe, ki skupno oblikujejo poslovno politiko oziroma poslujejo usklajeno z namenom doseganja skupnih ciljev, oziroma tako, da ima ena pravna oseba možnost usmerjati drugo ali bistveno vplivati nanjo na podlagi: i) kapitalskega deleža, ki presega 50%, ii) pogodbenega razmerja.
3. **NAMEN POGODBE**
   1. Pošiljatelj sporoči Prejemniku zaupne podatke z izključnim Namenom . Pogodbeni stranki sta soglasni, da bo Prejemnik kot zaupne podatke po tej pogodbi obravnaval kakršenkoli podatek, ki mu ga Pošiljatelj pošlje ali sporoči ne glede na to, ali bo ob razkritju označen kot zaupen.
4. **OBVEZNOSTI PREJEMNIKA**
   1. Prejemnik se zavezuje, da:

* bo zaupne podatke uporabljal izključno v skladu z Namenom, dogovorjenim v 3. členu,
* zaupnih podatkov ne bo na nikakršen način posredoval ali razkril tretjim osebam oziroma jim omogočil dostop do poslovnih tajnosti,
* bo s tajnimi podatki Pošiljatelja ravnal kot z lastnimi zaupnimi podatki, ki nosijo oznako poslovne skrivnosti, v vsakem primeru pa najmanj tako skrbno kot to zahteva standard skrbnosti dobrega strokovnjaka,
* bo prejete tajne podatke razkril le tistim svojim uslužbencem, ki jih potrebujejo zaradi opravljanja svojih službenih nalog, a le v tolikšni meri, kot je to nujno potrebno in v skladu z Namenom; podatke bo lahko razkril v obsegu, ki je nujno potreben za delo tudi svojim odvetnikom, računovodjem, svetovalcem, zavarovalnim agentom in pooblaščencem, če so zaradi svojega dela seznanjeni s poslovnimi skrivnostmi Prejemnika in če jih ta predhodno seznani z njihovo zaupno naravo, pod pogojem, da z njimi sklene dogovor o varovanju zaupnih podatkov z vsebino, ki bo vseboval najmanj zaveze iz te pogodbe,
* bo preprečil dostop do zaupnih podatkov vsem uslužbencem, pogodbenim delavcem in drugim izvajalcem, ki jih ne potrebujejo pri svojem delu,
* bo Pošiljatelja nemudoma obvestil o kakršnemkoli poskusu nepooblaščene pridobitve zaupnih podatkov ali drugih kršitvah te pogodbo, tudi v kolikor bi storilci lahko bili Pošiljateljevi uslužbenci ali pogodbeni partnerji,
* da bo takoj, ko zaupnih podatkov ne bo več potreboval, oziroma na prvi poziv Pošiljatelja prejete tajne podatke nemudoma vrnil Pošiljatelju, ter uničil vse svoje kopije in izvode. Navedeno velja tudi, če bi med strankama iz kakršnegakoli razloga prišlo do predčasnega prenehanja sodelovanja med pogodbenima strankama.
  1. Prejemnik se zavezuje, da bo vse uslužbence ali zunanje sodelavce iz četrte alineje prvega odstavka pred seznanitvijo z zaupnimi podatki seznanil z vsebino tega dogovora. Prejemnik v celoti odgovarja Pošiljatelju za kršitve tudi tistih svojih uslužbencev in pogodbenih partnerjev, ki jih je sicer upravičeno seznanil z zaupnimi podatki skladno z določbami te pogodbe.
  2. Obveznost iz sedme alineje prvega odstavka ne velja za podatke:
* ki jih pogodbena stranka mora hraniti v skladu z zahtevami zakonodaje;
* ki vsebujejo nepomemben izvleček ali referenco zaupnih podatkov;
* ki se hranijo avtomatsko kot varnostna kopija in za katere po mnenju Pošiljatelja iskanje in brisanje ni smiselno.
  1. Vsak medij, ki vsebuje zaupni podatek kot na primer dokumenti, magnetni trakovi, priročniki, specifikacije, shematski prikazi (gradivo), je in ostaja v lasti Pošiljatelja in ne sme biti deloma ali v celoti ponatisnjen brez predhodnega pisnega soglasja Pošiljatelja, kadar je to v skladu z Namenom te pogodbe oz. če to eksplicitno dopušča ta pogodba.
  2. Obe pogodbeni stranki se zavezujeta, da v času 2 let od podpisa te pogodbe zaradi zaščite ˝know‑how-a˝ ne bosta zaposlovali delavcev nasprotne stranke, ki so dostopali do zaupnih podatkov v skladu z Namenom te pogodbe.

1. **PREPOVED UPORABE ZA LASTEN RAČUN**
   1. Prejemnik se zavezuje, da bo prejete zaupne informacije uporabljal le v skladu z Namenom. V nobenem primeru ne bo zaupnih podatkov uporabil v nasprotju z Namenom ali za lastno korist oziroma omogočil njihovo uporabo tretjim osebam.
   2. Prejemnik se obvezuje, da bo podatke uporabil le za lastne potrebe in na osnovi njih ne bo razvil ali apliciral programske ali strojne opreme, ki bi bila kakorkoli konkurenčna programom ali strojni opremi Pošiljatelja, razen z izrecnim pisnim dovoljenjem Pošiljatelja prav tako ne bo izdeloval ali konštruiral izdelka, ki bi bil konkurenčen omenjenemu v 3. členu pogodbe ali katerega koli izdelka, neposredno konkurenčnega izdelkom Iskre Mehanizmi, d.o.o.
   3. Prejemnik se bo vzdržal vseh dejanj, s katerimi bi lahko dognal strukturo ali funkcionalnost katerekoli Pošiljateljeve programske kode ali izdelka, ki ga prejme v okviru tega dogovora kot zaupni podatek.
2. **IZJEME**
   1. Določbe prejšnjega člena ne veljajo za podatke, ki:

* so v času razkritja že javno znani oziroma dosegljivi Prejemniku, ne da bi Prejemnik prekršil določbe tega sporazuma,
* so že bili zakonito pridobljeni s strani Prejemnika, preden jih je ta prejel od Pošiljatelja,
* jih je Prejemniku razkrila tretja oseba, ki je bila to upravičena storiti,
* jih je Prejemnik že sam neodvisno razvil oziroma ustvaril,
* jih je potrebno razkriti v skladu z zakonom ali drugim predpisom, sodno odločbo ali upravno odločbo. Prejemnik mora o zahtevanem razkritju nemudoma obvestiti Pošiljatelja in mu omogočiti, da Pošiljatelj uporabi pravna sredstva, omeji razkritje ali se drugače brani pred zahtevanim razkritjem.
  1. Dokazno breme o dejstvih iz prejšnjega odstavka je na strani Prejemnika.

1. **LASTNIŠTVO NAD REZULTATI IN INTELEKTUALNA LASTNINA**
   1. Vsi rezultati in intelektualna lastnina, ki je nastala pred sklenitvijo te pogodbe, ostaja v lasti posamezne stranke.
   2. Za rezultate razvojno-raziskovalnega dela, ki jih ustvari vsaka posamezna stranka sama, pridobi ta stranka vse pravice. Na rezultatih razvojnega dela, ki jih ustvarita obe stranki, pridobita stranki pravice v sorazmerju s prispevkom posamezne stranke k nastanku rezultata. V tem primeru se bosta stranki s posebno pogodbo dogovorili o zaščiti intelektualne lastnine in o pravicah, ki izhajajo iz tega. Izvajalec ima predkupno pravico do deleža pravic intelektualne lastnine soizvajalca, ki bodo nastale v okviru izvajanja tega projekta.
2. **POGODBENA KAZEN IN ODŠKODNINSKA ODGOVORNOST**
   1. Prejemnik odškodninsko odgovarja za vsako nepooblaščeno razkritje zaupnih podatkov druge stranke pridobljenih na podlagi te pogodbe zaradi uresničitve dogovorjenega namena v 3. točki te pogodbe. V primeru razkritja zaupnih podatkov nepooblaščenim osebam in v primeru, da so pridobljene informacije uporabljene v nasprotju z namenom kot opredeljen v 3. točki te pogodbe je kršiteljica dolžna nasprotni stranki izplačati pogodbeno kazen v višini 100.000 EUR. Pogodbena kazen zapade v plačilo v 15-ih dneh od datuma prejema pisnega poziva (s priporočenim pismom) stranke, ki ga je posredovala stranka, ki je upravičena do prejema pogodbene kazni.
   2. Šteje se, da je zahteva utemeljena, če so ji priloženi ustrezni dokazi, iz katerih izhaja, da je prejemnik kršil določbe te pogodbe. V primeru, da ugotovljena škoda zaradi kršitve presega znesek pogodbene kazni, je dolžan kršitelj drugi stranki povrniti tudi razliko med ugotovljeno škodo in zneskom pogodbene kazni.
   3. Plačilo pogodbene kazni ne odveže kršitelja od izpolnitve njegovih obveznosti iz predmeta te pogodbe.
3. **VELJAVNOST**
   1. Če ni drugače dogovorjeno, veljajo obveznosti iz tega dogovora pet let od razkritja vsakega posamičnega zaupnega podatka oziroma najmanj za čas veljavnosti pogodbe, kar je dlje.
   2. Ta sporazum v nobenem primeru ne zavezuje strank k razkrivanju poslovnih tajnosti, niti k prejemanju zaupnih podatkov. Stranki bosta ta sporazum izvajali le v takšnem obsegu, kot je to v skladu z Namenom.
4. **KONTAKTNE OSEBE**
   1. Osebe, odgovorne za izvajanje te pogodbe, so:

* s strani **Iskre Mehanizmi, d.o.o.:**
* s strani **Družba:**

1. **KONČNE DOLOČBE**
   1. V zvezi z zaupnimi podatki Pošiljatelj ne daje nobenih garancij in ne jamči za napake v zvezi z njimi. Še posebej ne jamči za točnost, neobstoj napak, neobstoj pravic tretjih na zaupni podatkov in primernost za uporabo- vse v obsegu, dovoljenem z zakonodajo.
   2. Pošiljatelj jamči, da je upravičen razkriti Prejemniku zaupne podatke.
   3. Vsi sporočeni zaupni podatki ostajajo trajna last Pošiljatelja. Prejemnik v nobenem primeru s prejemom zaupnih podatkov ne prejme nikakršnih upravičenj do teh podatkov, razen v obsegu, določenem s to pogodbo, še posebej pa ne pravic intelektualne lastnine na teh podatkih ali v zvezi z njimi.
   4. Prejemnik se izrecno odreka vsem pravicam do prenosa pravic ali obveznosti iz te pogodbe na katerokoli tretjo osebo.
   5. V kolikor bi bila zaradi zakonskih določb Prejemnik primoran v razkritje zaupnih podatkov uradnim osebam ali nosilcem javnih pooblastil, bo o tem predhodno nemudoma obvestil Pošiljatelja. Prejemnik mora storiti vse potrebno, da se sporoči tajne podatke v najmanjšem možnem obsegu, predvidenem z zakonom.
   6. Stranki sta sporazumni, da bosta vse spore reševali po mirni poti, v kolikor pa sporazum ne bi bil mogoč, je pristojno sodišče v Kranju.
   7. Pogodbeni stranki si bosta vsa obvestila pošiljali s priporočeno pošiljko na poslovni naslov.Če naslovnik kljub poskusu vročitve pošiljke ne sprejme ali je na naslovu neznan, se šteje, da je bila vročena z dnem, ko pošiljatelj prejme obvestilo pošte, da vročitev ni bila mogoča.
   8. Ta pogodba je sklenjena z dnem podpisa obeh pogodbenih strank, velja pa za dobo 5 let.

V kolikor nobena od pogodbenih strank pisno ne zahteva spremembe ali prekinitve Pogodbe najkasneje 30 dni pred iztekom Pogodbe, se veljavnost pogodbe avtomatično podaljšuje vsakič za eno leto.

* 1. Ta pogodba je sestavljena v dveh izvodih, od katerih vsaka stranka prejme po en izvod, veljati pa začne z dnem podpisa obeh pogodbenih strank.

**Iskra Mehanizmi, d.o.o. Družba**

**dr. Marjan Pogačnik Ime zastopnika**

**Direktor**  **Naziv zastopnika**

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Datum podpisa: \_\_\_\_\_\_\_\_\_\_\_\_\_\_\_\_\_\_\_ | Datum podpisa: \_\_\_\_\_\_\_\_\_\_\_\_\_\_\_\_\_\_\_ |